মিয়ানমারের সেনাবাহিনীর মতে রাখাইনের সংগঠিত সমস্ত ঘটনা মিয়ানমারের অভ্যন্তরীন ব্যাপার, কাজেই জাতিসংঘের উদ্যোগে কোন তদন্ত মিয়ানমারের অভ্যন্তরীন ব্যাপারে হস্তক্ষেপের সামিল। কাজেই জাতিসংঘের কোন তদন্তে তারা সম্মতি দিতে পারেনা। যুক্তরাষ্ট্রের জাতিসংঘের স্থায়ী ডেপুটি প্রতিনিধি কেলী কোরি বলেন যেখানে ৭০,০০,০০০ লক্ষ রোহিঙ্গা অন্যদেশে পালাতে হয়েছে তা মিয়ানমারের আভ্যন্তরীন বিষয় হতে পারেনা। রাখ-খাইনের এই ঘটনা যেহেতু আন্তর্জাতিক শান্তি এবং নিরাপত্তায় আঘাত হেনেছে সেহেতু এই ঘটনা মিয়ানমারের আভ্যন্তরীন ব্যাপার হতে পারেনা। জাতিসংঘের কুয়েতের স্থায়ী প্রতিনিধি মনসুর আল ওতাইবি বলেছেন, “আমরা মিয়ানমার সরকারকে নতুন কিছু করতে বলছিনা দেশটি জাতিসংঘের সদস্য। শরণার্থী প্রত্যাবসনের প্রক্রিয়া আন্তর্জাতিক মানদন্ডের সাথে সঙ্গতিপূর্ণ হওয়া প্রয়োজন। এইভাবে সমস্তদেশের প্রতিনিধিরা মিয়ানমারেরর সেনাপ্রধানকে অনুরোধ করেছেন। এমনকি চীন এবং রাশিয়ার প্রতিনিধিরাও আন্তর্জাতিক মানদন্ডের নিরিখে শরণার্থীদের প্রত্যাবাসনের ব্যবস্থা করার জন্য অনুরোধ করেছেন। কিন্তু এতৎসত্ত্বে আদর্শ গ্রামের বাইরে রোহিঙ্গাদের নিরাপত্তা নিশ্চিত করার প্রতিশ্রুতি আদায় করতে পারা যায় নাই। জাতিসংঘের সবোর্চ্চ সংস্থা নিরাপত্তা পরিষদের সদস্যদের সাথে যদি মিয়ানমার সেনাপ্রধানের এরূপ ধৃষ্টান্তপূর্ণ আচরণ হয়, বিভিন্ন মত পার্থক্য সত্ত্বেও বিশ্বের সমস্ত দেশ এক হয়ে এর উপযুক্ত উত্তর দেওয়া উচিত। না হয় মিয়ানমারের সেনাপ্রধানের প্রস্তাব যদি বাস্তবায়িত হয় তাহলে বিশে^ যে খারাপ উদাহরণ সৃষ্টি হবে, এই বিশ্ব মানুষজাতি বাসের অযোগ্য হয়ে পড়বে। এদিকে গত ৫ই মে থেকে দু’দিন ব্যাপি ও.আই.সির. সম্মেলন ঢাকায় অনুষ্ঠিত হয়েছে। বাংলাদেশের প্রধানমন্ত্রী শেখ হাসিনা সম্মেলনে উদ্ধোধন করেছেন। ৩৫ বৎসর পর এ সম্মেলন আবার ঢাকায় অনুষ্ঠিত হলো। এর আগে ১৯৮৩ সালে মুসলিম দেশগুলোর পর-রাষ্ট্রমন্ত্রী সম্মেলন ঢাকায় অনুষ্ঠিত হয়েছিল। শেখ হাসিনা তার বক্তৃতা বলেছেন বিশ্বে বিপুল মুসলিম জনসংখ্যা এবং তাদের মালিকানায় বিশে^র ৩ ভাগের ১ ভাগ কৌশলগত সম্পদ রয়েছে এবং মুসলিম দেশগুলোর মধ্যে অর্থনৈতিকভাবে সমৃদ্ধ অনেক দেশই রয়েছে এবং অনেক দেশ সমৃদ্ধির পথে দ্রুত এগিয়ে যাচ্ছে। কাজেই মুসলিম বিশ^ পিছনে পড়ে থাকার কোন কারণ থাকতে পারেনা। ও. আই. সি. সেক্রটারী জেনারেল ইউসূপ বিন আহমদ ওথাইমিন সম্মেলনে নির্যাতিত রোহিঙ্গা মুসলিমদের আশ্রয় দেওয়ার জন্য বাংলাদেশকে আন্তরিক ধন্যবাদ জানান এবং এজন্যে ইতিহাসে বাংলাদেশের নাম অনন্য হয়ে থাকবে। তিনি রোহিঙ্গা সমস্যার ব্যাপারে সর্বপ্রকার সাহায্য সহযোগিতার জন্য সদস্য রাষ্ট্রগুলোর সর্বাঙ্গীন সহযোগিতা কামনা করেন। কানাডার পররাষ্ট্র মন্ত্রী ক্রিষ্টিয়া ফ্রিল্যান্ডকে বিশেষ অতিথি হিসাবে এই সম্মেলনে আমন্ত্রণ করা হয়। তিনি তাঁর বক্তৃতায় বলেছেন, বর্বরতার ইতিঘটাতে হবে। বিচার কায়েম করতে হবে। ইহা আমাদের উপর নির্ভর করে। রাখ-খাইনের সংগঠিত বর্বরতা, নিষ্ঠুরতা এবং মানব অধিকার লংঘনের জন্য জবাবদিহিতা নির্ধারণের জন্য আমাদেরকে একটা পরিষ্কার পথ বের করতে হবে এবং আমাদের সমস্ত প্রচেষ্টার সমন্বয়ে মিয়ানমারের একটি স্থায়ী শান্তি গড়ে তুলতে হবে।” পরে কানাডার পর-রাষ্ট্রমন্ত্রী প্রধানমন্ত্রী শেখ হাসিনার সাথে দেখা করে রোহিঙ্গা সমস্যা সামাধানে কানাডা বাংলাদেশের সাথে থাকবে বলে আশ্বাস দিয়েছেন। কানাডার প্রেসিডেন্ট জাস্টিন ট্রুডো জুন মাসে কোয়েবেকে অনুষ্ঠিতব্য জি’৭ সামিট সম্মেলনে যোগদান করার জন্য বাংলাদেশের প্রধানমন্ত্রী শেখ হাসিনাকে আমন্ত্রণ জানিয়েছেন। কানাডার প্রেসিডেন্টের এই মহানুভবতা বাংলাদেশের জনগনের কাছে চিরদিন স্মরণীয় হয়ে থাকবে।